وَگوٗ

وَگوٗ  (لفظی طور پٲٹھؠ 'ریٖڈ میٹ') یَتھ وَگُو تہٕ چھ، تہٕ یَتھ مختلف ناو پَتٕج سٟتؠ چھ زاننہٕ یوان، چھ اَکھ کشمیری رؠوٲیتی چٹانہٕ یس گاسہٕ تہٕ دانہِ سٟتؠ چھ تیار یوان کرنہٕ، زیٛادٕ تر چھ ٹایفا اینگسٹفولیا اِستعمال کران، اَکھ گاسہٕ یس عام طور پٲٹھؠ آبٕ کین ادارن یَتھ کٔنؠ تالاب، سَر تہٕ درٛین چنلن قریٖب لبنہٕ چھ یوان۔  وَگوٗ بناون وٲلؠ فنکارن چھ "واگوٗ وۆنن وول" ونان۔ یہِ عمل چھ وادی کشمیر قدیم ترین رؠواجن مَنٛز اَکھ تہٕ چھ تَقریٖبَن 300 ؤرین تام امکہ ثقافت حصہٕ۔

وَگوٗ چھ چِلَے کلان  دوران تٲرِ نِش بچاونٕچ  کٲم کران تہٕ رؠتہٕ کالہِ مَنٛز ٹھنڈک سطحک پٲٹھؠ  کٲم کران۔ یم چھ عام طور پٲٹھؠ ہلکہٕ آسان۔ بائیوڈیگریڈیبل آسنہٕ کنہ چھ ماننہٕ یوان ز یم چٹایہِ چھ صحت کین فٲئدن مَنٛز اہم کردار ادا کران، یَتھ کٔنؠ ز کمر دود کم کرنس مَنٛز حمایت تہٕ نِظامِ گَردِش خوٗن بہتر بناون۔ تاہم، یم دعوٕ چھ نہٕ سائنسی ثبوٗتن سٟتؠ تائید آمژ کرنہٕ تہٕ اَتھ پٲٹھؠ چھ غأر یقیٖنی۔

 ڈیزائن  

وَگُو کس ڈیزائنس مَنٛز چھ عام طور پٲٹھؠ 2 پیٚٹھٕ 3 فنکار شٲمل آسان۔ یہِ عمل چھ زیٹھؠ رزِ پِھرنس سٟتؠ شروٗع گژھان، یم پتہٕ کنڈؠ جوڑنہٕ خٲطرٕ اِستِمال چھ گژھان، یمہٕ سٟتؠ چٹاے یُک ڈھانٛچہٕ بنان چھ۔ یہٕ تکنیک چھ رؠوٲیتی اِستعمال خأطرٕ تہٕ  پۆتُھر چٹاے مَنٛز اہم کردار ادا کران۔ وونہ گۆو، رزٕ پھرنہٕ برٛونٛہہ چھ مواد نرم بناونہٕ خٲطرٕ گھاسُک گؠٹھہٕ پوٗرٕ پٲٹھؠ آبس مَنٛز وزنانہٕ یوان۔ یہِ عمل چھ گاسہٕ موڑنس تہٕ رَزَن مَنٛز بانڈ کرنس آسان بناوان۔

 اِستعمال  

وَگوٗ، رؠوٲیتی گاسہٕ چٹایہِ ٲس کٲشِرؠ گرن مَنٛز بنیٲدی فرشُک مواد۔ لُکھ ٲسؠ گۄڈٕ پنٛنیٚن پۆتھرِس پیٚٹھ میژ ہٕنٛز تہہ لگاوان تہٕ پتہٕ تمن یمن وَگوٗ پؠٹھ ترٛاوان۔ تاہم، وَگوٗ چھ نمی ہند سامنہٕ وِز پنن معیار رناوان، یمہٕ سٟتؠ تم تَقریٖبَن ناکارٕ چھ بنان۔

 اِستعمالس مَنٛز کمی 

وَگوٗ کس اِستعمالس مَنٛز کمی چھ بھڑس پیمانس پؠٹھ جدید فرش اپناونس تہٕ مصنوٗعی متبادلن ہنٛز بھڑھان ترجیحس سٟتؠ منسوٗب، یمن زیٛادٕ پائیدار تہٕ عصری پٲٹھؠ چھ وچھنہٕ یوان۔ اَمہِ کس نٔتیٖجس مَنٛز گٔیہ وَگُو چہ منٛگ مَنٛز نمایاں کٔمی، ییٚمہ کہ وجہ سٟتؠ واریاہ کٲرؠ گرن فن ترک کرن پیٛو۔ جدیٖد دورس مَنٛز، وَگُو چھ کنہ ساتہٕ گأمی علاقن مَنٛز لوٗکھ اَکھ لۄکٹ تعداد اِستعمال کران، بنیٲدی طور پٲٹھؠ محدوٗد مٲلی وسٲیلن ہٕنٛد وجہ سٟتؠ۔

 ادبس مَنٛز  

وَگُو چھ پرمل پانڈے سٕنٛز فلور کوورنگز فرام کشمیر: قٲلیٖن، نمدٕ، گبہٕ، ٲرؠ رگہٕ، تہٕ وَگُو  ناوٕ أکس کتابہ ہنٛد موضوٗع چھُ۔ اَتھ کتابہ مَنٛز چھ ایمچہ اِبتدٲے تہٕ ثقافتی رؠوایاتُک پتہ لگاونہٕ آمُت۔ اَتھ کتابہ مَنٛز چھ وَگوٗ ہیتھ روٲیتی قٲلیٖنن ہنٛز اِبتدا ہنٛد پتہ لگاونہٕ آمت، یم وادی سِندھ کہ تہذیبس سٟتؠ جڑتھ چھ تہٕ زین العبیدین عظیم کس دور حکوٗمتس مَنٛز 15 مہ صدی تام جٲری روٗد۔ یہِ تٲریٖخی داستان چھ پشمینہ شال خٲطرٕ اِستِمال گژھن واجنہ داستانہ ہوؠ۔

 پتہٕ ترقی 

2020 ہس مَنٛز کوٚر جموں و کشمیر حکوٗمتن ہینڈی کرافٹس تہٕ ہینڈلومس ڈپارٹمنٹن ہینڈی کرافٹ تہٕ ہینڈ لومس ڈایریکٹوریٹس مَنٛز ملاونہٕ سٟتؠ وَگوِس سٟتؠ رؠوٲیتی دستکٲری ہنٛد احیا کرنہٕ خٲطرٕ کرخاندَر سِکیٖم شروٗع۔ منصوٗبہٕ کس حصہٕ کس طورس پیٚٹھ آو وَگوٗ کرخاندر سینٹر قٲئم کرنہٕ تاکہ کٲرؠ گرن تربیت تہٕ مدد فراہم کرنہٕ۔ اَتھ اقدامس مَنٛز اوس فنک تحفظ تہٕ کٲرؠ گرن ہنٛد سمٲجی و اقتصادی حالات بہتر بناونس پؠٹھ توجہ مرکوز کرنہٕ آمٕژ۔ تاہم، اقدامچ موجودٕ حیثیت چھ غیر یقینی۔Mushtaq, Mehroob (15 Jan 2024). "From every hearth to oblivion, the slow fade of Waguv". Greaterkashmir. Retrieved 19 Dec 2024.

کِتابہٕ


حَوالہٕ